
Бүгінгі таңда елімізде инновациялық, индустриялық бағыттағы даму қарқын алған. Жылдам өзгермелі қоғамда өз пікірін қалыптастыруға қабілетті, шешім қабылдай білетін, өз күшіне сенетін,атқарылған жұмысы туралы ойтолғаныс жасай алатын тұлға керек. Бұл сапалық қасиеттер өзі үшін де, өзге үшін де жауапкершілік   қалыптастыра алады. Оқушының бойында сын тұрғысынан ойлау,ой жүгірту, тұжырым жасау, рефлексия жүзеге асқанда оның тұлғалық бейнесі қалыптасады.  Осыған орай еліміздің білім саласында да өзгерістер жүріп жатыр. Қазақстан мұғалімдері әлемдегі үздік бағдарламалардың бірі – Кембридж бағдарламасы бойынша деңгейлік курстарда білітілітерін арттырып, осы жүйенің түйнді идеяларын қолданысқа енгізуде.

Егер бұрын тұлғаның дамуын бір бірінші кезекте білімділік тұрғысынан өсуімен байланыстырсақ, қазіргі күні педагогика бұл мәселені оқушылардың ойтолғанысына (рефлексиясына) негіздейді. Ойлай білуге үйрету басты орынға шықты. Себебі ақылды адам деп, жадында көп мағлұмат сақтаған адамды емес, өмірде кездесетін кез-келген мәселені шеше алатын адамды айтамыз. Сол себепті әдебиет сабақтарында оқушыларды ойлауға жетелеу жолдары, сабақтарда бірлескен топтық жұмыстарды ұйымдастыру мәселелері қарастырылды. Үйренудің тиімді әрекеті – басқаларды үйрету. Оқушы басқаларды үйреткенді ұнатады, өзгелерді үйрете жүріп, өзі де үйренеді. Бұл туралы ұлы қытай ойшылы Конфуций: «Айтсаң – ұмытамын, көрсетсең – есте сақтаймын, ал егер өзіме жасауға мүмкіндір берсең - үйренемін», - деген. Педагогтің мақсаты – оқытуда оқушыларды жаттанды ақпараттардан гөрі, ондағы қойылған мәселені зерттеуге, талдауға және сынауға, ойтолғауға, бағалауға жетелеу, олардың қатынас дағдыларының қалыптасуына және оқытуды әлеуметтендіру үрдісіне ерекше көңіл бөлу. Топтық жұмыс үрдісінде оқушылар серіктесі үшін өз ойын тұжырымдау керек. Ал мұндай үрдіс ішкі ойлардың пайда болуымен байланысты. Осы кезде әркімнің өз тобында танымдық үрдіс үшін жауапкершілігі артады. Сонымен бірге бір-бірін тыңдауға, бағалауға, басқалардың пікірін сыйлауға үйренеді.

«Қазақ әдебиеті» пәнін оқутыда қолданылатын  педагогикалық әдіс-тәсілдер.
Қазіргі кезде білім саласында еңбек етіп жүрген ұстаздар жас ұрпаққа сапалы білім беру мақсатында түрлі белсенді әдістерді қолдануда. Өйткені ұстаздың мақсаты – әрбір оқушыға сапалы білім беру,олардың жан-жақты дамуына мүмкіндік тудыру, білім алуға қызығушылығын арттыру, алған білімдерін өмірде пайдалана білуге үйрету.                                Пән мұғалімдерінің алдында:

· Оқушының жеке пікірін тыңдау, олардың бұрын меңгерген білімдері мен түсініктерін дамыту үшін оны қолданудың маңыздылығын мойындау;

· Оқушыларды мұқият іріктелген тапсырмалар мен іс-әрекет түрлерінің көмегімен ынталандыру және оқыту;

· Міндеттерді шешудің әдіс-тәселдерін оқушыларға түсінікті жолмен құру және көрсету;

· Оқушыларға білімдерін бағалау арқылы қолдау көрсету;

· Оқушылардың зерттеу жұмыстарын жүргізіуне және зерттеу әдіс-тәсілдеріне негізделген белсенді оқуын марапаттау;

· Оқушылардың сын тұрғысынан ойлау дағдыларын дамыту;

· Жеке және бірлескен жұмыстарды үйлестіріп қолдану міндеті тұр.

«Қазақ әдебиеті» пәнін оқытуда басшылыққа алынатын ұстанымдар:

· Оқушының қатесі үшін жазалап оқытуға болмайды, қателерін түзету үшін оқыту;

· Оқушы мен мұғалім арасында жақсы қарым- қатынас қалыптастыру;

· Оқушылардың жас ерекшелігін ескере отырып, сараланған тапсырмалар дайындау;

· Топпен жұмыс жасауға қажетті жағдай туғызу, топта еркін жұмыс жасауға баулу

· Өз ойларын еркін айтуға, жеке шешім қабылдауға мүмкіндік беру;

· Тапсырмаларды өмірмен байланыстыра отырып қолдану және өз бетінше білімін жетілдіруге баулу;

· Түрлі белсенді шығармашылық, практикалық жұмыстарды қамтитын «с-әрекет ұйымдастыру;

· Ізденіс пен қосымша материал пайдалануды қажет ететін тапсырмаларды орындау;

· Ойын және зерттеу әдісін үйрену;

· Зерттеу әрекетін ұйымдастыру;

· Не білемін? Не білгім кледе? Нені үйрендім? Түріндегі кері байланысты жүзеге асыру;

· Оқушылардың біліміне жүйелі мониторинг жүргізу;

· Оқушының өз білімін жетілдіру және бағалауға ынталадыратын мүмкіндік туғызу;

· Оқушыны алған білімін ғана емес, оны өмірде қолдана білуге үйрету.
«Қазақ әдебиеті» пәнінен тыңдалым мен айтылым дағдыларын дамытуға ықпал ететін тапсырма үлгілеріне:
· Тыңдалым мәтіндері бойынша сұрақтар қою.

· Оқушыларға таныс және оларға қызықтыратын тақырыптар бойынша сөйлеу;

· Алдын ала құрастырылған сұрақтар бойынша сұхбат жүргізу;

· Жоспарланған тақырыптар бойынша пікірталас ұйымдастыру;

· Жұпта ым-ишараны пайдаланып, оқиғаны жазуға дайындалу;ауызша айтылған түсіну және сұрақтарға жауап бере білу;

· Берілген тақырып бойынша диаолг құрастыру және т.б
«Қазақ әдебиеті» пәнінен оқылым дағдыларын дамытуға ықпал ететін тапсырма үлгілеріне:
· Кітапқа ауызша және жазбаша шолу жасау;

· Интернет ресурстарымен жұмыс;

· Мәтін тақырыбы мен бастапқы бөліміне сүйене отырып, оқиғаның болжам жасау;

· Әдебиетпен жұмыс;

· Көз жүгірте, шолу жасай отырып оқу;

· Мәтіннің негізгі ойы мен бөлшектерін анықтай отырып, оқу:

· Ақпаратты табу үшін оқу, қызығып оқу және өз көзқарасын айту үшін оқу және т.б
«Қазақ әдебиеті» пәнінен жазылым дағдыларын дамытуға ықпал ететін тапсырма үлгілеріне:
· тыңдалаған және оқылған мәтіннің қысқаша мазмұнын,фильм мен кітаптан алған әсерлерін жазу;

· Газетке шағын хабарлама/мақала жазу;

· Белгілі оқиғаны өз көзқарасымен өзгертіп аяқтау;

· Ақпаратты суреттер мен диаграмма арқылы беру;

 қазіргі уақытты жаңа педагогикалық технологиялар саны өте көп. Соның ішінен «баланы білім,ақиқат,ереже мен формулалар қоймасына айналдырмайтын, оны ойлауға үйрететін» технологияны таңдап алу мектеп пен мұғалімнің құзіретінде,кәсіби шеберлігінде.

Технологияларды пайдалану нәтижесінде оқушының өздігінен оқып, түйінді мәселелерді іріктепалуы, өзіне деген сенімділігінің қалыптасуы,оқуға деген қызығушылығының артуы, іскерлік дағдысының дамуы, мақсатқа өз бетімен ұмтылуы,ойлау белсенділігі,тапқырлығы,шешім қабылдау әрекетінің дамуы, шығармашылықпен айналысуға талпынысы, өзіндік пікір айтуы, сұрақ қойып, сұрақтарға жауап бере алуы, мәселенің ең негізгі түйінін табуға машықтануы, ақпаратты саралауға, жүйелеуге дағдылануы қамтамасыз етіледі.

Осы орайда әдістеме мен технологияның айырмашылығы неде екенін ажырата білейік. Әдістеме – ұстазға оқыту кезінде талап етілетін нәтижеге қандай жолмен жетуге болатынына шешім ұсынады. Ал технология, соңғы нәтижеге кепілдік бере отырып, қалай қол жеткізуге болатындығын көрсетеді. 

Еліміздің қоғамдық өмірінің барлық салаларында, соның ішінде білім беру саласында жүріп жатқан демократияландыру мен ізгілендіру мектептегі осы күнге дейінгі дағдарыстан шығаратын қуатты талпыныстарға жол ашты. Жаңа талпыныс, жаңа ашылған жолдардың бірі – білім берудің жаңа жүйесінің жасалуы. 
